Nutkavé jemné pokašliavanie
Dobrý deň,
už roky trpím nutkavým odŕhaním, niekedy aj každú minútu. Prichádza krátkodobý pocit uvoľnenia. Bol som aj na ORL, alergológii a gastre,ale nikam to neviedlo. Trápi ma to aj počas dňa,teda reflux by to byť nemal. Ak opomenieme možnosť, že to je psychologického pôvodu,čo by mohlo pomôcť?
Dobrý deň,
ďakujeme za Vašu otázku.
Uvedené príznaky môžu mať rôznu príčinu. Jemné pokašliavanie veľakrát nemusí znamenať vážnejší symptóm, ide napríklad len o nedostatočnú dočasnú tvorbu slín alebo sucho v ústach. Pokiaľ sa ťažkosti zhoršujú v priebehu dňa, reflux nie je vylúčený. Odporúčam Vám pozorovať, či sa ťažkosti nezhoršujú po konkrétnych jedlách (napríklad káva, mliečne výrobky a pod.). Odrhávanie sa intenzívne vyskytuje aj u fajčiarov, taktiež môže byť vedľajším účinkom niektorých liekov. Zároveň môže byť, ako ste už uviedli, príznakom psychického zdravotného problému. Žiaľ, v našej kompetencii nie je možné určiť pôvod Vašich príznakov, preto je potrebné naďalej pokračovať v pátrani po príčine prostredníctvom odborných lekárskych vyšetrení.
Prajem skorú úľavu od ťažkostí.
S pozdravom
PharmDr. Veronika Kiabová